<http://schema.org/articleBody>
"Es produeix quan coses com la relaci\u00F3 de parella o l&amp;#039;economia es deterioren molt de pressa sense que hi hagi causes concretes que ho expliquin. Nom\u00E9s es d\u00F3na en sistemes complexos: aquells en qu\u00E8 el funcionament del tot no deriva de la suma de les parts.El que la provoca \u00E9s tan divers i imprec\u00EDs que no sabem combatre-la amb decisions ordenades i racionals.  Tot falla per tot arreu i quan sembla que una cosa s&amp;#039;arregla se n&amp;#039;espatlla una de m\u00E9s greu.Obre un abisme entre un present que se&amp;#039;ns enfonsa sota els peus i un futur que encara no trepitgem. El que cr\u00E8iem ja no val i el que creurem est\u00E0 per formular, de manera que si avancem ho fem a les palpentes.\u00C9s un proc\u00E9s irreversible que fa insostenible el sistema vigent. Per\u00F2 abandonar-lo ens provoca tant de vertigen que aferrats a la desferra ens entestem a creure que \u00E9s nom\u00E9s una avaria que podrem reparar.Ens aboca a canvis radicals si us plau per for\u00E7a. Fa que res torni a ser com era. I ens provoca la perplexitat i la sensaci\u00F3 d&amp;#039;absurd que deixa la mort d&amp;#039;un \u00E9sser estimat.La nostra incapacitat d&amp;#039;afrontar-la quan encara podia ser canvi gradual s&amp;#039;explica per la necessitat humana d&amp;#039;ignorar els perills no imminents per no haver de viure en el neguit constant.La crisi va n\u00E9ixer el mateix dia que vam sortir de l&amp;#039;anterior. En les certeses provisionals on ens vam instal\u00B7lar ja hi havia les clivelles que ens hem negat a veure fins que el temps les ha convertit en esquerdes que amenacen ru\u00EFna."^^<http://www.w3.org/2001/XMLSchema#string>
<http://www.ara.cat/premium/opinio/Crisi_0_609539113.html>